Kalisteenika

Kalisteenika (inglise keeles "calisthenics") on treeningu vorm, mille käigus parandab treenija jõudu, painduvust ja vastupidavust peamiselt iseenda keharaskuse abil. Kalisteenika on aina enam populaarsust koguv spordiala, kuna see ei nõua spetsiaalseid jõusaali seadmeid.
Sõna "calisthenics" pärineb vanakreeka sõnadest "kállos" (tähendades ilu ning rõhutades esteetilist naudingut, mis tuleneb inimkeha täiuslikkusest) ja "sthenos", mis tähendab jõudu (suurt vaimset tugevust, julgust, jõudu ja sihikindlust). See on oskus kasutada keharaskust, et arendada oma füüsist.
Erinevalt paljudest teistest spordi- ja fitnessialadest ei vaja kalisteenika peaaegu üldse spordivarustust. Kuid on hea, kui keharaskusega treeninguteks mõeldud välijõusaalide sisustamisel on arvestatud erinevate vanuseastmete eripära ja vajadustega. 
Kalisteenika on mitmekülgne ja väljakutseid pakkuv spordiala, mis arendab jõudu, painduvust ja kontrolli keha üle. See on viimastel aastatel populaarsust kogunud tänu oma heale kättesaadavusele ja tõhususele füüsilise vormi edendamisel. Kalisteenikatreening annab väga hea füüsilise ettevalmistuse paljudeks spordialadeks. 
Kalisteenikaharjutused.
Eelised teiste treeninguvormide ees.
Kõigil treeninguvormidel, olgu selleks jõutreeningud jõusaalis või vastupidavuse treenimine jooksurajal, on omad tugevad ja nõrgad küljed. Kalisteenika ilu seisneb eelkõige selle lihtsuses ja kättesaadavuses. Kuna treenimine toimub eelkõige oma keharaskusega (ja soovi korral vähese varustusega), on kalisteenika treeningukavad väga mitmekesised. Treenida on võimalik varustuseta kodus (treenija ei pea endale ostma kallist spordivarustust ega trenažööre) ja ka värske õhu käes: tavalisel spordiväljakul või välitreeninguteks mõeldud jõulinnakus.
Samuti on eeliseks võimalus tegeleda antud treeninguvormiga olenemata vanusest või hetkelisest füüsilisest vormist. Iga harjutust saab kehaasendit muutes teha nii kergemaks kui ka raskemaks. See asjaolu muudabki kalisteenika treeningukavad paindlikuks ja igaühele sobivaks.
Lisaks heale füüsisele omandab treenija uusi elemente, mis arendavad jõudu ja on ka visuaalselt muljetavaldavad.
Põhilised harjutused.
Kalisteenika harjutusi sooritatakse rütmiliselt, minimaalse varustusega (enamasti keharaskusega). Peaaegu kõik harjutused treenivad korraga mitut lihasegruppi ning töösse on kaasatud ka kõige raskemini treenitavad lihased. Koos lihastega areneb liigeste jõud. Lisaks psühhomotoorsete oskuste (nt tasakaalu, nobeduse ja koordinatsiooni) parandamisele aitab kalisteenikaga tegelemine kaasa ka lihasmassi kasvatamisele ja vastupidavuse arendamisele. Selleks kasutatakse liigutusi, mis sisaldavad oma keharaskuse tõmbeid ja surumist ning sellega hüppamist või kiikumist. 
Põhilised harjutused kalisteenikas on ja nende variatsioonid, (nii pinnal, kui rööbaspuudel), (rippudes, rööbaspuudel, lamades, seistes), , , , kükid ja . Tuntumad elemendid on ja k, -ja eesrõhtripe, , rootsi seinal ja .
Võistlusdistsipliinid.
Kalisteenikaspordis domineerib kaks distsipliini: vabakavad ja jõu vastupidavus.
Üldiselt jõutreeningute käigus treenitakse keha kui tervikut. Kalisteenika jõutreeningu kavades on näitena mõned enim levinud harjutusteks rippes kätekõverdused (lihtkeeles lõuatõmbed), kükid, toenglamangus kätekõverdused ja rööbaspuudel kätekõverdused. Harjutusi saab teha erinevates variatsioonides, et suurendada harjutuse raskusastet ja intensiivsust. Kalisteenika ei ole mõeldud ainult tippsportlastele, vaid seda saavad kasutada igas vanuses treenijad ja huvilised.
Kalisteenika harrastamine Eestis.
Eestis saab kalisteenikaga tegelda näiteks järgmistes spordiklubides: Striidikool (Pärnu ja Pärnumaa), Üksus, Sparta, Arigato, Reval Sport, Välk (Tallinn), Potential trennid (Saku) jm. 
Eestis on kümneid välispordiväljakuid, mis sobivad kalisteenikaga tegelemiseks.